## Pravilnik o iskaznici republičkog inspektora rada

### NN 29/1991 (17.6.1991.), Pravilnik o iskaznici republičkog inspektora rada

# MINISTARSTVO RADA I SOCIJALNE SKRBI

Na temelju članka 123. stavka 2. Zakona o upravi ("Narodne novine",
br. 16/78, 50/78, 29/85, 48/85, 41/90 i 4'i90) a u svezi s člankom t6.
stavkom 1. Zakona o ustrojstvu republičke uprave ("Naradone novine",
br. 4t/90 i 59/90) ministar rada i socijalne skrbi donosi

## PRAVILNIK

### o iskaznici republičkog inspektora rada

Članak 1.

Pri obavljanju nadzora provedbe propisa o zaštiti na radu i radnim odnosima
službeni identitet inspektora rada dokazuje se iskaznicom propisanom ovim
pravilnikom.

Članak 2.

Iskaznica republičkog inspektora rada (dalje: iskaznica) sastoji se
od omota tamnoplave boje veličine 95 x 65 mm i dvije unutarnje strane.

Na prednjoj strani omota otisnuti su zlatnom bojom grb Republike Hrvatske
te riječi REPUBLIKA HRVATSKA ISKAZNICA REPUBLIČKOG INSPEKTORA RADA.

Obrazac iskaznice s odgovarajućim sadržajem tiskan je uz ovaj pravilnik
i čini njegov sastavni dio.

Članak 3.

Inspektoru rada iskaznicu izdaje ministar rada i socijalne skrbi. Ministarstvo
rada i socijalne skrbi osigurava obrazac iskaznice i vodi evidenciju o
izdanim i vračenim iskaznicama iz članka 1. ovoga pravilnika.

Članak 4.

Inspektor rada koji je razriješen dužnosti inspektora dužan je Ministarstvu
rada i socijalne skrbi vratiti iskaznicu na dan razrješenja.

Članak 5.

Ako inspektor rada izgubi iskaznicu ili na drugi način ostane bez nje,
dužan je o tome odmah, a najkasnije u roku tri dana izvjestiti Ministarstvo
rada i socijalne skrbi.

Članak 6.

Zamjena iskaznica izdanih prema dosadašnjem propisu izvršit će se u
roku 30 dana od dana stupanja na snagu ovoga pravilnika.

Članak 7.

Na dan stupanja na snagu ovoga pravilnika prestaje vrijediti Pravilnik
o legitimaciji inspektora rada ("Narodne novine", br. 50/78 i
56/83).

Članak 8.

Ovaj pravilnik stupa na snagu osmi dan nakon objave u Narodnim novinama.

Urbroj : 524-07-91-2

Zagreb, 23. svibnja 199t.

Potpredsjednik Vlade Republike Hrvatske i ministar rada i socijalne
skrbi

**Bernardo Jurlina, v. r.**

```
Veličina 95 x 65 mm Prednja strana omota (tamnoplava koža)
____________________________________________________________

REPUBLIKA HRVATSKA

ISKAZNICA
REPUBLIČKOG INSPEKTORA
RADA

____________________________________________________________

Prva strana iskaznice
____________________________________________________________

___________________
(ime i prezime)

_____________________

fotografija
35 x 30 mm

______________________

____________________________________________
                (vlastoručni potpis)

_____________________________________________
(broj osobne karte i naziv organa koji ju je izdao)

____________________________________________________________

Druga strana iskaznice
____________________________________________________________

Vlada Republike Hrvatske

imenovala je :_________________________________________
                                (ime i prezime)

_______________________________________________________
inspektorom rada. Inspektor rada ovlašten je obavljati nadzor
provedbe propisa o zaštiti na radu i radnim odnosima
na području
_______________________________________________________

_______________________________________________________

Ev. broj iskaznice:______________________________________
Datum izdavanja iskaznice:_______________________________

        M.P.                    _________________________
                                (potpis ministra rada i socijalne skrbi)

_____________________________________________________________

Zadnja strana omota (tamnoplava koža) prazna
_____________________________________________________________

_____________________________________________________________

```

Pravilnik, NN 29/1991-839
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)